# Kongokrisa

| Crise congolaise |
| --- |
| Konflikt: Den kalde krigen |
|  Belgiske paratropper forbereder en gisselredningsoperasjon i november 1964. Karet under viser situasjonen i 1960-1. |
|

|  |  |
| --- | --- |
| Dato | Juni 1960–november 1965 |
| Sted | Kongo-Léopoldville (Den demokratiske republikken Kongo) |
| Resultat | Kongo blir etablert som en uavhengig enhetsstat under Mobutu. Separatistiske opprør slått ned. |

 |
| Stridende parter |
| **Juni–september 1960:**  Lumumba-regjeringa
**Støttet av:**  Sovjetunionen

---

**1960–1962:**  Den frie republikken Kongo **Støttet av:**  Sovjetunionen

---

**1964-1965**  Simbaopprørere  Cuba **Støttet av:**  Kina  Sovjetunionen  Tanganyika | **Fra september 1960:**  Kasa-Vubu-regjeringa  ONUC (1960–64)  Belgia (1964–65)  USA (1964–65)  Sørafrikanske leiesoldater (1964–65)  Rhodesianske leiesoldater (1964–65) | **1960-1963:**  Katanga  Sør-Kasaï  Belgia **Støttet av:**  Sør-Afrika  Frankrike |
| Kommandanter og ledere |
|  Patrice Lumumba †

---

  Antoine Gizenga

---

  Pierre Mulele  Laurent Kabila  Ernesto Guevara |  Joseph Kasa-Vubu  Joseph-Désiré Mobutu  Moïse Tshombe (fra 1964)  Jean Schramme  Lyndon B. Johnson  Dag Hammarskjöld †  Jonas Wærn  Johnson Aguiyi-Ironsi |  Moïse Tshombe  Albert Kalonji  Gaston Eyskens  Théo Lefèvre  Jean Schramme |
| Styrker |
| ONUC: Opptil 20.000 |
| Tap |
| Totalt ~100.000+ kongolesiske sivile |
|  |

**Kongokrisa** (fransk: *La Crise congolaise*) var en periode med maktkamp og store uroligheter i Republikken Kongo (i dag kjent som Den demokratiske republikken Kongo), som fant sted ved landets avkolonisering og tidlige uavhengighet på første halvdel av 1960-tallet. Krisen begynte med landets nasjonale uavhengighet fra Belgia i juni 1960 og endte med at Joseph-Désiré Mobutu grep makten i november 1965. Underveis i krisen så man væpnede opprør i provinsen Katanga og andre steder, intervensjon fra (FN) ved bruk av fredsbevarende styrker under akronymet *ONUC,* mordet av statsministeren Patrice Lumumba i januar 1961 osv.

Urolighetene i Kongo hadde flere grunner, og kunne til forskjellige tider bli beskrevet som en antikolonialistisk strid. Den gamle kolonimakten Belgia forverret på mange måter krigen gjennom sine handlinger. Urolighetene ble også beskrevet som en utbryterstrid mot provinsen Katanga og den autonome regionen Sør-Kasaï, støttet av Belgia og vestlige gruveselskaper, som endte opp med å bli erobret på vegne av Kongo av FN-styrkene. FNs innsats i Kongo var en av De forente nasjoners fredsbevarende operasjoner, og en av den kalde krigens stedfortrederkriger mellom USA og Sovjetunionen.[*trenger referanse*]

De to stormaktene støttet hver sin side av den splittede kongolesiske statsledelsen. Den østlige regjeringa i Stanleyville, som ble ledet av Antoine Gizenga, ble støttet av Sovjetunionen, andre østblokknasjoner og Egypts president Gamal Abdel Nasser. En liten, cubansk ekspedisjon anført av Che Guevara støttet den senere presidenten Laurent-Désiré Kabila, som da hadde status som en kongolesisk opprører. USA og øvrige vestlige land støttet den vestre regjeringa i Léopoldville, som ble ledet av Joseph Kasa-Vubu og Joseph-Désiré Mobuto. Alt i alt mistet omtrent 100 000 eller flere mennesker livet som en konsekvens av krisa.[*trenger referanse*] Den førte også til et traumatisk slag for FN da generalsekretær Dag Hammerskjöld døde i en flyulykke mens han forsøkte å forhandle.[*trenger referanse*]

I 1964 ledet Pierre Mulele et mislykket opprør i de østlige provinsene som ble kjent som Simbaopprøret.

Resultatet av krisa ble at Kongo – som i 1971 ble omdøpt til *Zaïre*, som en del av Mobutus afrikaniserende *authenticité*-program – ble et korrupt og autoritært regime ledet av Mobutu, den senere Mobutu Sésé Seko, som kom til å vare i trettien år. Da den kalde krigen gikk mot slutten, stoppet Belgia, Frankrike og USA sin militær-finansielle støtte til Mobutu-regimet, mens Kaliba overtok makten i landet etter den første krigen i Kongo i 1996–1997.[*trenger referanse*]

Belgiske fallskjermjegere ved en gruppe døde gisler i 1965.
Patrice Lumumba.
Mobutu Sese Soko i 1973.
## Referanser

## Eksterne lenker

* (en) Congo Crisis – kategori av bilder, video eller lyd på Commons